ddrg/super_eurlex huggingface dataset:
(9)

Komisija na podlagi informacij, ki jih ima na voljo v tej fazi v skupnem priporočilu, in ocen svetovalnega sveta za Sredozemsko morje (STECF19-02 in 20-01) meni, da je odstopanje od najmanjše referenčne velikosti ohranjanja v skladu s cilji trajnostnega izkoriščanja staleža venernic v italijanskih teritorialnih vodah. Čeprav STECF ugotavlja, da so bile informacije v zvezi z regijo Marke in regijo Apulija manj popolne, Komisija meni, da se je struktura populacije venernic v teh regijah v zadnjih dveh letih izboljšala in da obstajajo dokazi o dobrem prirastku. Ker predlagana zmanjšana najmanjša referenčna velikost ohranjanja za venernice še vedno presega velikost ob prvi zrelosti (po poročanju med 15 do17 mm), Komisija meni, da bo verjetno le malo vplivala na delež izkoriščenosti nedoraslih organizmov, kar je v skladu s členom 18 Uredbe (EU) 2019/1241. Manjša najmanjša referenčna velikost ohranjanja je prav tako prispevala k zmanjšanju vpliva ribolovne dejavnosti na morski ekosistem, saj je omogočila znatno zmanjšanje območja, na katerem se izvaja ribolov s strgačami. Na podlagi navedenega se zdi, da bi predlagana zmanjšana najmanjša referenčna velikost ohranjanja izpolnjevala zahteve, določene za tehnične ukrepe, iz člena 15 in člena 18 Uredbe (EU) 2019/1241. Glede na zgornje ugotovitve je primerno, da se zaprošeno odstopanje odobri do 31. decembra 2022. Poleg tega Komisija dodaja, da bo Italija v skladu s svojim nacionalnim načrtom upravljanja pozorno spremljala staleže venernic v obliki letnih poročil, ki jih bo treba poslati Komisiji.
(1)

Uredba Sveta (EU) 2020/123 (1) določa ribolovne možnosti za leto 2020 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije. Določa ribolovne možnosti za norveškega moliča in z njim povezan prilov v vodah razdelka Mednarodnega sveta za raziskovanje morja (ICES) 3a ter v vodah Unije razdelka ICES 2a in podobmočja ICES 4 za obdobje do 31. oktobra 2020.
(2)

Ker je Združeno kraljestvo izstopilo iz Unije 1. februarja 2020 in se prehodno obdobje iz Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (Sporazum o izstopu) konča 31. decembra 2020, je Združeno kraljestvo Komisiji poslalo zahtevek za odobritev preverjanja skladnosti s posebnimi tržnimi standardi, ki ga je opravilo pred uvozom v Unijo. V tem se je Združeno kraljestvo zavezalo, da bo izpolnjevalo zahteve za trženje sadja in zelenjave po koncu prehodnega obdobja ter je navedlo uradni organ in inšpekcijske organe iz drugega pododstavka člena 15(2) Izvedbene uredbe (EU) št. 543/2011.
(4)

Agencija je v mnenjih z dne 30. oktobra 2014 (3), 10. septembra 2015 (4) in 20. marca 2020 (5) ugotovila, da predlagana sprememba pogojev za izdajo dovoljenja za pripravek iz montmorilonit-ilita ne spremeni prejšnjih ugotovitev, da dodatek nima škodljivega učinka na zdravje živali, varnost potrošnikov ali okolje. Ugotovila je tudi, da lahko prah, ki nastane med običajnim ravnanjem z dodatkom, celoten respiratorni sistem uporabnikov izpostavi škodljivim snovem (kristalinični silicijev dioksid), za katere niso bile ugotovljene varne ravni izpostavljenosti, in da ga je treba ob odsotnosti podatkov o učinkih na kožo in oči šteti za dražilnega za kožo in oči ter za morebitnega povzročitelja preobčutljivosti kože. Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka. Agencija je tudi ugotovila, da je dodatek učinkovit kot sredstvo proti strjevanju. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analiznih metodah krmnih dodatkov v krmi, ki ga je predložil referenčni laboratorij, ustanovljen z Uredbo (ES) št. 1831/2003.
(6)

V skupnem priporočilu z dne 8. novembra 2019 je bilo predlagano, da se do 31. decembra 2021 odobri izjema za škampa, ulovljenega s pridnenimi vlečnimi mrežami, ki so opremljene z vrečo, katere velikost mrežnega očesa je najmanj 70 mm in ki je opremljena s selektivno rešetko za vrste z razdaljo med prečkami največ 35 mm. To je izjema s pozitivno znanstveno oceno (4), ki je bila vključena tudi v prejšnje načrte za zavržke. Znanstveni, tehnični in gospodarski odbor za ribištvo (STECF) je leta 2018 poudaril, da podporni znanstveni podatki za navedeno izjemo temeljijo na zanesljivem pristopu in da je tehnika vrednotenja, ki je bila uporabljena v okviru širših flot, razumna (5). Kljub tej pozitivni znanstveni podlagi je Delegirana uredba (EU) 2019/2238 nenamerno omejila navedeno izjemo do 31. decembra 2020, čeprav za to ni bilo nobenih znanstvenih razlogov. Navedena izjema bi se morala torej uporabljati do 31. decembra 2021.
(3)

V skladu s Prilogo II k Uredbi (ES) št. 1333/2008, kakor je bila spremenjena z Uredbo Komisije (EU) št. 232/2012 (3), sta snovi sončno rumeno FCF/oranžno rumeno S (E 110) in rdeče 4R, košenil rdeče A (E 124) trenutno dovoljeni kot aditiva za živila v kategoriji živil 09.2 „Predelani ribe in ribiški proizvodi, vključno z mehkužci in raki“, in sicer oba pri najvišji dovoljeni vsebnosti 200 mg/kg za uporabo samo v nadomestkih lososa na osnovi vrst rib Theragra chalcogramma in Pollachius virens. Agencija je 15. julija 2014 in 23. septembra 2009 izdala mnenji, v katerih je določila sprejemljiv dnevni vnos (ADI) za snov sončno rumeno FCF/oranžno rumeno S (E 110) (4) v višini 4 mg/kg telesne mase/dan in sprejemljiv dnevni vnos za snov rdeče 4R, košenil rdeče A (E 124) (5) v višini 0,7 mg /kg telesne mase/dan. Agencija je v mnenjih z dne 15. julija 2014 in 21. aprila 2015 (6) ugotovila, da nobena od ocen izpostavljenosti za navedena aditiva za nobeno skupino prebivalstva ni presegla njihovega sprejemljivega dnevnega vnosa.
(1)

Kriza COVID-19 je povzročila motnje v dobavni verigi za kritične dele in sestavne dele vozil kategorije L ter znatno zmanjšanje povpraševanja po teh vozilih. Zato so proizvajalci znatno počasneje prodajali svoje zaloge vozil Euro 4 in morajo biti v skladu s Prilogo IV k Uredbi (EU) št. 168/2013 Evropskega parlamenta in Sveta (3) registrirana pred začetkom uporabe okoljskega standarda Euro 5, tj. pred 1. januarjem 2021.
(1)

Da se za namen podelitve statusa pooblaščenega gospodarskega subjekta zagotovi enotno izvajanje merila iz člena 39(a) Uredbe (EU) št. 952/2013 (v nadaljnjem besedilu: zakonik) o odsotnosti hujših ali ponavljajočih se kršitev carinske zakonodaje in davčnih predpisov, vključno z odsotnostjo hujših kaznivih dejanj v zvezi z gospodarsko dejavnostjo vložnika, je treba pojasniti nekatere določbe iz člena 24 Izvedbene uredbe Komisije (EU) 2015/2447 (2). Najprej je treba pojasniti, da je, kar zadeva kršitve, merilo izpolnjeno, kadar noben upravni ali sodni organ ni sprejel odločbe, s katero je ugotovil, da je ena od oseb, opisanih v točki (b) člena 24(1), storila take kršitve v preteklih treh letih. Dejstva, ki so podlaga za nastanek kršitev, so se morala zgoditi v preteklih treh letih, čeprav lahko upravni ali sodni organ v nekaterih primerih sprejme odločbo na podlagi teh dejstev po preteku navedenih treh let. Drugič, treba je pojasniti, da so zadevne hujše ali ponavljajoče se kršitve carinske zakonodaje in davčnih predpisov tiste, ki so povezane z gospodarsko dejavnostjo oseb, opisanih v točki (b) navedenega člena. Tretjič, pojasniti je treba, katere osebe razen vložnika je treba glede na organizacijsko strukturo vložnika oceniti na podlagi merila.
„5. Said SAID

tudi: Saeed, Sa’id Sa’id, Naziv: doktor, član Inštituta 3000 (tudi Inštitut 6000) v okviru SSRC Spol: moški Datum rojstva: 11. december 1955

Said Said je pomembna osebnost Inštituta 3000 (tudi Inštitut 6000), oddelka Centra za znanstvene študije in raziskave (SSRC), odgovornega za razvoj in proizvodnjo sirskega kemičnega orožja.
IZVEDBENA UREDBA KOMISIJE (EU) 2020/1329

z dne 23. septembra 2020

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183(b) Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6)(a) Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. septembra 2020 Za Komisijo V imenu predsednice Wolfgang BURTSCHER Generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
UREDBA KOMISIJE (EU) 2020/1404

z dne 30. septembra 2020

o zaprtju ribolova na skušo na območjih 6, 7, 8a, 8b, 8d in 8e, v vodah Unije in mednarodnih vodah območja 5b ter mednarodnih vodah območij 2a, 12 in 14 za plovila, ki plujejo pod zastavo Poljske

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,

ob upoštevanju naslednjega:

(1) Uredba Sveta (EU) 2020/123 (2) določa kvote za leto 2020.

(2) Po podatkih, ki jih je prejela Komisija, se je z ulovi staleža skuše na območjih 6, 7, 8a, 8b, 8d in 8e, v vodah Unije in mednarodnih vodah območja 5b ter mednarodnih vodah območij 2a, 12 in 14 s plovili, ki plujejo pod zastavo Poljske ali so v njej registrirana, izčrpala kvota, dodeljena za leto 2020.

(3) Zato je za navedeni stalež treba prepovedati nekatere ribolovne dejavnosti –

SPREJELA NASLEDNJO UREDBO:

Člen 1 Izčrpanje kvote Ribolovna kvota, ki je bila za leto 2020 dodeljena Poljski za stalež skuše na območjih 6, 7, 8a, 8b, 8d in 8e, v vodah Unije in mednarodnih vodah območja 5b ter mednarodnih vodah območij 2a, 12 in 14, kot je določeno v Prilogi, velja za izčrpano od datuma iz navedene priloge.

Člen 2 Prepovedi 1. Ribolov na stalež iz člena 1 s plovili, ki plujejo pod zastavo Poljske ali so v njej registrirana, je prepovedan od datuma iz Priloge. Zlasti je prepovedano izsledovati ribe ter metati, nastavljati ali vleči ribolovno orodje za namen ribolova na navedeni stalež. 2. Pretovarjanje, obdržanje na krovu, predelava na krovu, prenašanje, reja v mrežastih kletkah, pitanje in iztovarjanje rib in ribiških proizvodov iz navedenega staleža, ki jih ulovijo navedena plovila, so še naprej dovoljeni za ulove izpred navedenega datuma. 3. Nenamerni ulov vrste iz navedenega staleža z navedenimi plovili se izvleče na krov in obdrži na krovu ribiških plovil, evidentira, iztovori in odšteje od kvot v skladu s členom 15 Uredbe (EU) št. 1380/2013 Evropskega parlamenta in Sveta (3).

Člen 3 Začetek veljavnosti Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 30. septembra 2020 Za Komisijo V imenu predsednice Virginijus SINKEVIČIUS Član Komisije

(1) UL L 343, 22.12.2009, str. 1.

(2) Uredba Sveta (EU) 2020/123 z dne 27. januarja 2020 o določitvi ribolovnih možnosti za leto 2020 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 25, 30.1.2020, str. 1).

(3) Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
IZVEDBENA UREDBA KOMISIJE (EU) 2020/1259

z dne 8. septembra 2020

o določitvi uvoznih dajatev za nekatere vrste oluščenega riža od 9. septembra 2020

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti točke (a) prvega pododstavka člena 183 Uredbe,

ob upoštevanju naslednjega:

(1) Sporazum v obliki izmenjave pisem med Evropsko skupnostjo in Združenimi državami Amerike v zvezi z metodo izračuna dajatev na oluščen riž, odobren s Sklepom Sveta 2005/476/ES (2), določa metodo za izračun dajatev za uvoz oluščenega riža.

(2) Na podlagi podatkov, ki so jih posredovali pristojni organi, Komisija ugotavlja, da so bila uvozna dovoljenja za oluščen riž, ki spada v oznako KN 1006 20, z izjemo uvoznih dovoljenj za riž basmati, izdana za količino 650 037 ton za obdobje od 1. septembra 2019 do 31. avgusta 2020. Uvozno dajatev za oluščen riž, ki spada v oznako KN 1006 20, z izjemo riža basmati, določeno z Izvedbeno uredbo Komisije (EU) 2020/383 (3), bi bilo zato treba ustrezno spremeniti.

(3) Izvedbeno uredbo (EU) 2020/383 bi bilo zato treba razveljaviti.

(4) Ustrezno dajatev je treba določiti v desetih dneh od konca zgoraj navedenega obdobja. Zato bi morala ta uredba začeti veljati takoj –

SPREJELA NASLEDNJO UREDBO:

Člen 1 Uvozna dajatev za oluščen riž, ki spada v oznako KN 1006 20, z izjemo riža basmati, je 65 EUR na tono.

Člen 2 Izvedbena uredba (EU) 2020/383 se razveljavi.

Člen 3 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 8. septembra 2020 Za Komisijo V imenu predsednice Wolfgang BURTSCHER Generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) Sklep Sveta 2005/476/ES z dne 21. junija 2005 o sklenitvi Sporazuma v obliki izmenjave pisem med Evropsko skupnostjo in Združenimi državami Amerike v zvezi z metodo izračuna dajatev na oluščen riž in o spremembah Sklepov 2004/617/ES, 2004/618/ES in 2004/619/ES (UL L 170, 1.7.2005, str. 67).

(3) Izvedbena uredba Komisije (EU) 2020/383 z dne 6. marca 2020 o določitvi uvoznih dajatev za nekatere vrste oluščenega riža od 9. marca 2020 (UL L 72, 9.3.2020, str. 3).
(13)

Poleg tega lahko glavne dele za kolesa dobavijo izvzeti proizvajalci koles svojim strankam za namen poprodajnih storitev in garancijskih zahtevkov, ne da bi zanje veljala dajatev proti izogibanju. V zvezi s tem Komisija meni, da bi se lahko izvzeti glavni deli za kolesa uporabili za poprodajne storitve in zagotavljanje garancije. Zgornja meja, kot je opredeljena v členu 14(c) uredbe o izvzetju, se ne uporablja za take dele, ki jih dobavijo izvzete stranke. Vendar je treba poudariti, da morajo biti za ta namen dobavljene količine razumne in sorazmerne z montažno dejavnostjo izvzete stranke v skladu s členom 8 uredbe o izvzetju in ne smejo oslabiti popravljalnih učinkov dajatve v skladu s členom 13(2) osnovne uredbe.
(2)

Zainteresirane strani, vključno s CDD, CNS, mesti trgovanja, investicijskimi podjetji in kreditnimi institucijami, so navedle, da je zaradi novega razvoja dogodkov, na primer predvidene uvedbe mehanizma kazni, ki so ga skupaj vzpostavile CDD, ki uporabljajo skupno infrastrukturo za poravnavo, 21.–22. novembra 2020, potrebnega več časa za prilagoditev ukrepom, določenim v Delegirani uredbi (EU) 2018/1229. Zadevne zainteresirane strani so navedle tudi, da je potrebnega več časa za potrebne spremembe sistemov IT, razvoj in posodobitev sporočil ISO ter za testiranje trga in spremembe pogodbenih dogovorov med zadevnimi stranmi. Evropski organ za vrednostne papirje in trge (ESMA) je menil, da je zainteresiranim stranem primerno zagotoviti več časa za prilagoditev tem ukrepom. Začetek veljavnosti Delegirane uredbe (EU) 2018/1229 bi bilo zato treba odložiti.
(4)

V zvezi s tem in zato, da se prepreči nadaljevanje in širjenje zlonamernega ravnanja, odvrne od njega in nanj odzove, bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi iz Priloge I k Uredbi (EU) 2019/796, uvrstiti šest fizičnih oseb in tri subjekte ali organe. Te osebe in subjekti ali organi so odgovorni za kibernetske napade ali poskuse kibernetskih napadov, so jim zagotovili podporo oziroma so bili vpleteni vanje ali so jih omogočili, vključno s poskusom kibernetskega napada na OPCW in kibernetskimi napadi, v javnosti znanimi kot „WannaCry“ in „NotPetya“ ter „Operation Cloud Hopper“.
IZVEDBENA UREDBA KOMISIJE (EU) 2020/1082

z dne 22. julija 2020

o tristopetnajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(1) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.

(2) Odbor za sankcije Varnostnega sveta Združenih narodov je 16. julija 2020 sklenil dodati vnos na seznam oseb, skupin in subjektov, za katere velja zamrznitev sredstev in gospodarskih virov.

(3) Prilogo I k Uredbi (ES) št. 881/2002 bi bilo zato treba ustrezno spremeniti.

(4) Da se zagotovi učinkovitost ukrepov iz te uredbe, bi morala ta uredba začeti veljati takoj –

SPREJELA NASLEDNJO UREDBO:

Člen 1 Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. julija 2020 Za Komisijo V imenu predsednice Generalni director Generalni direktorat za finančno stabilnost, finančne storitve in unijo kapitalskih trgov

(1) UL L 139, 29.5.2002, str. 9.
IZVEDBENA UREDBA KOMISIJE (EU) 2020/886

z dne 26. junija 2020

o popravku italijanske jezikovne različice Izvedbene uredbe (EU) št. 923/2012 o določitvi skupnih pravil zračnega prometa in operativnih določb v zvezi z navigacijskimi službami in postopki zračnega prometa ter spremembi Izvedbene uredbe (EU) št. 1035/2011 in uredb (ES) št. 1265/2007, (ES) št. 1794/2006, (ES) št. 730/2006, (ES) št. 1033/2006 in (EU) št. 255/2010

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 551/2004 Evropskega parlamenta in Sveta z dne 10. marca 2004 o organiziranosti in uporabi zračnega prostora na enotnem evropskem nebu (1) (uredba o zračnem prostoru) ter zlasti člena 4(a) in (b) Uredbe,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (2) ter zlasti členov 31, 43 in 44 ter Priloge VIII Uredbe,

ob upoštevanju naslednjega:

(1) Italijanska jezikovna različica Izvedbene uredbe Komisije (EU) št. 923/2012 (3) vsebuje nedosledno izrazje v Prilogi, oddelek 5, SERA.5025, točka b, in v Dodatku 4, v prvi vrstici tabele ter v opombah (**) in (***), v zvezi z glasovno komunikacijo zrak–zemlja.

(2) Italijansko jezikovno različico Izvedbene uredbe (EU) št. 923/2012 bi bilo zato treba ustrezno popraviti. Druge jezikovne različice te napake ne vsebujejo.

(3) Ukrepi iz te uredbe so v skladu z mnenjem Odbora za enotno evropsko nebo, ustanovljenega s členom 5 Uredbe (ES) št. 549/2004 Evropskega parlamenta in Sveta (4) –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. junija 2020 Za Komisijo Predsednica Ursula VON DER LEYEN

(1) UL L 96, 31.3.2004, str. 20.

(2) UL L 212, 22.8.2018, str. 1.

(3) Izvedbena uredba Komisije (EU) št. 923/2012 z dne 26. septembra 2012 o določitvi skupnih pravil letenja in operativnih določb v zvezi z navigacijskimi službami in postopki zračnega prometa ter spremembi Izvedbene uredbe (EU) št. 1035/2011 in uredb (ES) št. 1265/2007, (ES) št. 1794/2006, (ES) št. 730/2006, (ES) št. 1033/2006 in (EU) št. 255/2010 (UL L 281, 13.10.2012, str. 1).

(4) Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (UL L 96, 31.3.2004, str. 1).
(8)

Sheme iz oddelkov 1 (razen člena 15), 2, 3, 4, 7 (razen člena 44) in 10 poglavja III Uredbe (EU) št. 651/2014 s povprečnim letnim proračunom državne pomoči, ki presega 150 milijonov EUR, ki so bile na podlagi sklepa Komisije izvzete dlje kot šest mesecev in ki jih želijo zadevne države članice podaljšati v obdobju po 31. decembru 2020, bi morale biti še naprej izvzete do 31. decembra 2023, če so države članice Komisiji predložile posodobljene povzetke informacij in končno ocenjevalno poročilo v skladu z načrtom ocenjevanja, ki ga je odobrila Komisija.
(4)

Države članice, ki so zastopane v Odboru za infrastrukturo za alternativna goriva, so na seji 3. aprila 2020 opozorile, da ukrepi za zajezitev širjenja virusa COVID-19 omejujejo možnost dostopa do polnilnih postaj. Zato ni mogoče izvesti vseh potrebnih del, da bi se polnilne postaje opremile s prikazovalniki informacij v skladu s priporočili v okviru ukrepa za podporo programa. Poleg tega je za namestitev plakatov, panelov ali zaslonov potrebno fizično delo na polnilnih postajah, kar bi lahko zaradi obveznega omejevanja socialnih stikov pomenilo varnostna tveganja za potrošnike in delovno osebje. Zato so države članice zaprosile za odložitev datuma začetka uporabe Izvedbene uredbe (EU) 2018/732.